
1. Sgiliau Ymchwilio – Er i chi gefnogi’r cyflwyniad eithaf da gyda chyfeirnodi ar lafar, rhaid hefyd cofio cyflwyno rhestr cyfeirnodi ar Turnitin. Ar adegau, roedd tuedd gennych or-ddibynnu ar yr un ffynhonnell. Byddai ymchwil ehangach yn fuddiol.

2. Gwybodaeth a Dealltwriaeth
2a) Manteision dwyieithrwydd/amlieithrwydd – Gweler dealltwriaeth dda am fanteision o fod yn ddwyieithog wrth i chi gynnwys sawl enghraifft. Ond, rhaid hefyd sicrhau fod bob un pwynt trafod yn un priodol. Er enghraifft, sut mai trafod hanes yr iaith yn gysylltiedig â buddion o fod yn ddwyieithog?  Diffyg ffocws ar ddatblygiad yr ymennydd a meddwl dargyfeiriol ac roedd angen cysylltiadau clir gyda’ch gweithgaredd. Byddai ymchwil ehangach yn fuddiol. Marciau ychwanegol am eich ymdrech i gyfosod a beirniadu.

2b) Cefnogi plant SIY/CIY – Gwaith da wrth i chi drafod anghenion plant gyda Saesneg fel Iaith Ychwanegol (SIY). Wnaethoch ddisgrifio pwrpas eich gweithgaredd, ac roedd hwn yn dda, ond byddai’n well petaech wedi cyfeirio at y gweithgaredd trwy'r gyflwyniad cyfan. Fel nodwyd uchod, rhaid sicrhau fod bob un pwynt yn addas. Er enghraifft, nid oedd trafod hawliau plant yn ddigon clir. Byddai cymharu’r ddull brechdan a’r dull trochi wedi bod yn fuddiol.

3. Fframweithiau/rhaglenni – Gwaith boddhaol. Ffocyswyd ar y ‘4 diben’ ac yna’r cwricwlwm newydd. Ar y cyfan, doedd dim llawer o wybodaeth yma. Beth am gymharu’r cwricwlwm newydd gyda’r Cyfnod Sylfaen? Gan eich bod wedi dewis neud gweithgaredd cyfrwng Saesneg, beth am gymharu gyda pholisi iaith Mudiad Meithrin? Eto, roedd angen i chi ddangos sut mae’r gweithgaredd yn medru cysylltu gyda’ch dewis o fframwaith.

4. Cynllun chwarae – Ar y cyfan, gwelwyd ymdrech dda iawn i gynllunio gweithgaredd a fyddai’n hybu gallu plant i ddysgu geiriau Saesneg, allan o’r stori “We’re going on a bear hunt”. Mae darllen yn ffordd addas iawn i gyflwyno iaith newydd. Sgiliau darllen addawol ond efallai byddai seibio i ofyn cwestiynau trwy’r stori wedi eich galluogi i ddefnyddio fwy o ganmoliaeth. Roedd yr ail adran braidd yn frysiog. Beth am ambell gân hefyd? 

5. Sgiliau trosglwyddadwy 
[bookmark: _GoBack]5a) Sgiliau cyflwyno – Sgiliau cyflwyno da iawn. Hoffais y dechrau gan eich bod wedi cyflwyno eich hunan, cynnwys y gyflwyniad, ynghyd â phwrpas y gweithgaredd – rydych yn amlwg wedi gwrando ar gyngor a rhoddwyd mewn darlithoedd. Roedd hyn yn agoriad naturiol iawn. Ymdrech addawol i gyflwyno heb or-ddibynnu ar nodiadau. Cyflymdra a thonyddiaeth addas. Mae angen sylw ar strwythur eich cyflwyniad gan fod tuedd gennych trafod cynnwys yn ôl awdur/ffynhonnell yn hytrach na phwyntiau trafod. Hefyd, rhaid osgoi dweud “mae’n bwysig” gan fod hyn yn awgrymu eich bod yn mynegi barn bersonol. Roedd clo, ond roedd y diwedd yn rhy frysiog.

5b) Sgiliau TGCh – Wnaethoch lwyddo i lanlwytho’r recordiadau mewn amser, felly rydych wedi cael marciau llawn yma. Da iawn am ddyfalbarhau.

